Siri “The Lord of the Rings” Menjadi Rancangan TV Paling Mahal Yang Pernah Dibuat … Hanya Untuk Satu Musim
Sehinggakini, kita tidak melihat apa-apa perkembangan dari siri terbitan Amazon, The Lord of the Rings, tetapi difahamkan ia akan menjadi siri televisyen yang paling mahal yang pernah dibuat jika hendak dibandingkan dengan rancangan televisyen yang lain. Menurut The Hollywood Reporter, musim pertama The Lord of the Ring akan menelan belanja sebanyak AS$465 juta dolar.  Amazon sebelum ini dilaporkan bersedia untuk mengeluarkan modal kira-kira AS$500 juta dolar untuk beberapa musim siri adaptasi dari novel J.R.R. Tolkien itu. “Apa yang dapat saya sampaikan kepada anda ialah Amazon akan membelanjakan sekitar $650 juta [dolar New Zealand] dalam satu musim sahaja,” kata Stuart Nash, Menteri Pembangunan Ekonomi dan Pelancongan New Zealand, “Ini hebat, sungguh … ini akan menjadi siri televisyen terbesar yang pernah dibuat.” Apa yang dapat saya sampaikan kepada anda ialah Amazon akan membelanjakan sekitar $650 juta [dolar New Zealand] dalam satu musim sahaja,”  “Ini hebat, sungguh … ini akan menjadi siri televisyen terbesar yang pernah dibuat.” Sebagai perbandingan, standard kos untuk setiap musim Game of Thrones menelan belanja sekitar AS$100 juta dolar untuk dihasilkan. Semasa menghasilkan musim pertama, HBO mengeluarkan modal sekitar AS$50-60 juta dolar. Standard kos untuk satu episod adalah sebanyak AS$6 juta dolar, dan kemudiannya meningkat menjadi AS$15 juta dolar untuk episod terakhir.  Sebilangan besar wang ini mungkin dibelanjakan untuk set penggambaran dan kostum, tetapi jika melihat pada kos pengeluaran The Lord of the Rings ini, ia satu pelaburan yang cukup besar buat Amazon, dan diharapkan apabila siri ini mula ditayangkan, ia mampu memberi pulangan lumayan kepada pihak pengeluar.